CELEX: 32007R1380
Language: et
Date: 2007-11-26 00:00:00
Title: Komisjoni määrus (EÜ) nr 1380/2007, 26. november 2007 , endo-1,4-beeta-ksülanaasi (Natugrain Wheat TS) lubamise kohta söödalisandina (EMPs kohaldatav tekst)

27.11.2007   
            
            
               ET
            
            
               Euroopa Liidu Teataja
            
            
               L 309/21
            
         
      KOMISJONI MÄÄRUS (EÜ) nr 1380/2007,
   26. november 2007,
   endo-1,4-beeta-ksülanaasi (Natugrain Wheat TS) lubamise kohta söödalisandina
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise põhjused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas nimetatud valmistise lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb Aspergillus niger’i (CBS 109.713) abil toodetud endo-1,4-beeta-ksülanaasi (Natugrain Wheat TS) uut kasutusviisi broilerkalkunite söödalisandina, mis tuleb klassifitseerida zootehniliste söödalisandite kategooriasse.
            
         
               (4)
            
            
               Komisjoni 8. septembri 2005. aasta määrusega (EÜ) nr 1458/2005, mis käsitleb teatavate söödalisandite kasutamise alalist ja ajutist lubamist ning teatavate juba loa saanud söödalisandite uute kasutusviiside ajutist lubamist, (2) lubati Aspergillus niger’i (CBS 109.713) abil toodetud valmistist endo-1,4-beeta-ksülanaasi kasutada ajutiselt broilerkanade jaoks.
            
         
               (5)
            
            
               On esitatud uued andmed, millega toetatakse loataotlust broilerkalkunite puhul. Euroopa Toiduohutusamet (edaspidi „toiduohutusamet”) tegi oma 18. aprilli 2007. aasta arvamuses järelduse, et Aspergillus niger’i (CBS 109.713) abil toodetud valmistis endo-1,4-beeta-ksülanaas (Natugrain Wheat TS) ei kahjusta loomade ja inimeste tervist ega keskkonda. (3) Toiduohutusamet jõudis ka järeldusele, et valmistis ei põhjusta muid ohte, mis võiksid määruse (EÜ) nr 1831/2003 artikli 5 lõike 2 alusel välistada sellele loa andmise. Kõnealuse arvamuse kohaselt ei ole valmistisel kahjulikku mõju nimetatud täiendavale loomakategooriale. Toiduohutusameti arvates ei ole vaja turustusjärgse järelevalve erinõudeid. Kõnealuses arvamuses kinnitati ka määrusega (EÜ) nr 1831/2003 asutatud ühenduse tugilabori aruannet söödalisandi analüüsimeetodi kohta söödas.
            
         
               (6)
            
            
               Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (7)
            
            
               Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast Euroopa Liidu Teatajas avaldamist.
   
      Käesolev määrus on tervikuna siduv ja vahetult kohaldatav kõigis liikmesriikides.
      Brüssel, 26. november 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  ELT L 268, 18.10.2003, lk 29. Määrust on muudetud komisjoni määrusega (EÜ) nr 378/2005 (ELT L 59, 5.3.2005, lk 8).
   
      (2)  ELT L 233, 9.9.2005, lk 3.
   
      (3)  Loomasöödas kasutatavate söödalisandite ja toodete või ainete teaduskomisjoni arvamus ensüümse valmistise Natugrain Wheat TS (endo-1,4-beeta-ksülanaas) ohutuse ja tõhususe kohta kalkunite söödalisandina vastavalt määrusele (EÜ) nr 1831/2003. Vastu võetud 18. oktoobril 2007. EFSA Teataja (2007) 474, lk 1–11.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
                  (kaubanimi)
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühik täissööda kg kohta, mille niiskusesisaldus on 12 %
               
            
                  Zootehniliste lisandite kategooria. Funktsionaalrühm: seedimist soodustavad ained
               
            
                  4d62
               
               
                  BASF Aktiengesellschaft
               
               
                  Endo-1,4-beeta-ksülanaas
                  EC 3.2.1.8
                  (Natugrain Wheat TS)
               
               
                  
                               
                           
                           
                              
                                 Söödalisandi koostis
                              
                              
                                 Aspergillus niger’ist (CBS 109.713) saadud endo-1,4-beeta-ksülanaasi valmistis minimaalse aktiivsusega:
                              tahkel kujul: 5 600 TXU (1)/g
                              vedelal kujul: 5 600 TXU/ml
                           
                        
                               
                           
                           
                              
                                 Toimeaine iseloomustus
                              
                              
                                 Aspergillus niger’ist (CBS 109.713) saadud endo-1,4-beeta-ksülanaasi valmistis
                           
                        
                               
                           
                           
                              
                                 Analüüsimeetodid
                                  (2)
                              
                              Viskosimeetriline meetod, mis põhineb viskoossuse vähenemisel ksülaani sisaldava substraadi (nisu arabinoksülaan) lõhustumisel endo-1,4-beeta-ksülanaasi toimel pH 3,5 ja temperatuuri 55 °C juures.
                           
                        
               
                  Broilerkalkunid
               
               
                  —
               
               
                  560 TXU
               
               
                  —
               
               
                  Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus
                  Soovituslik kogus ühe kilogrammi täissööda kohta:
                  Broilerkalkunid: 560–840 TXU
                  Kasutamiseks segasöödas, milles on rohkesti tärkliste rühma mittekuuluvaid polüsahhariide (peamiselt beetaglükaane ja arabinoksülaane), nt segasööt, mis sisaldab üle 40 % nisu.
               
               
                  17. detsember 2017
               
            
         (1)  Üks TXU on ensüümi kogus, mis pH 3,5 ja temperatuuri 55 °C juures vabastab nisuarabinoksülaanist 5 mikromooli redutseerivaid suhkruid (ksüloosi ekvivalendid) minutis.
      
         (2)  Analüüsimeetodi üksikasjad on kättesaadavad ühenduse tugilabori veebilehel www.irmm.jrc.be/crl-feed-additives